62. ΑΠΟΦΑΣΗ ΥΦΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ  Αριθ. 1011294/70/Α΄0013 της 6/10 Φεβρ. 2004 (ΦΕΚ Β΄263) Τύπος και περιεχόμενο της αίτησης και του πιστοποιητικού του άρθρου 105 του Ν. 2961/2001 και διαδικασία χορήγησης αυτού Έχοντας υπόψη: 1)Τις διατάξεις του Ν. 2961/2001 (Φ.Ε.Κ. 266 Α') «Κύρωση του Κώδικα Διατάξεων Φορολογίας Κληρονομιών, Δωρεών, Γονικών Παροχών και Κερδών από Λαχεία». 2)Τις διατάξεις της παραγράφου 4 του άρθρου 26 του Ν. 3220/2004 (Φ.Ε.Κ. 15 τ.Α΄), «Μέτρα αναπτυξιακής και κοινωνικής πολιτικής - Αντικειμενικοποίηση του φορολογικού έλεγχου και άλλες διατάξεις». 3)Την 1065956/863/Α΄0006/15.7.2003 κοινή απόφαση του Πρωθυπουργού και του Υπουργού Οικονομίας και Οικονομικών (Φ.Ε.Κ. 985 τ. Β'), με την οποία καθορίζονται οι αρμοδιότητες των Υφυπουργών Οικονομίας και Οικονομικών. 4)Το γεγονός ότι με την παρούσα απόφαση δεν προκαλείται δαπάνη στον Κρατικό Προϋπολογισμό, αποφασίζουμε: 1)Η αίτηση για τη χορήγηση του πιστοποιητικού του άρθρου  105 του Ν. 2961/2001 και το πιστοποιητικό αυτό αποτελούν ενιαίο έντυπο, τον τύπο και το περιεχόμενο του οποίου καθορίζουμε σύμφωνα με το σχέδιο που είναι συνημμένο στην παρούσα και αποτελεί αναπόσπαστο μέρος αυτής. (Μετά τη σελ. 296,210) Σελ. 296,211 Τεύχος 1449 Σελ. 45 Φορολογία Κληρονομιών, Δωρεών, Γονικών Παροχών, Προικών & Κερδών από Λαχεία 27.Ε.α.62 2)Καθορίζουμε τη διαδικασία χορήγησης του πιστοποιητικού του άρθρου 105 του Ν. 2961/2001 ως ακολούθως: •Η αίτηση για τη χορήγηση του πιστοποιητικού φόρου κληρονομιάς, δωρεάς ή γονικής παροχής για περιουσιακά στοιχεία, που αποτελούν αντικείμενο κτήσης αιτία θανάτου, δωρεάς  ή γονικής παροχής, υποβάλλεται ή αποστέλλεται με τηλεομοιοτυπία (FAX) στη Δημόσια Οικονομική Υπηρεσία (Δ.Ο.Υ.) την αρμόδια για την κληρονομιά, δωρεά ή γονική παροχή ή την αρμόδια για τη φορολογία εισοδήματος του δικαιούχου του πιστοποιητικού. •Αν το πιστοποιητικό φόρου κληρονομιάς, δωρεάς ή γονικής παροχής απαιτείται για τη μεταβίβαση περιουσιακών στοιχείων, που αποτελούν αντικείμενο κτήσης αιτία θανάτου, δωρεάς ή γονικής παροχής, η αίτηση για τη χορήγησή του μπορεί να υποβάλλεται και από το συμβολαιογράφο, ο οποίος θα συντάξει το μεταβιβαστικό συμβολαιογραφικό έγγραφο, στη Δ.Ο.Υ. την αρμόδια για τη μεταβίβαση των περιουσιακών αυτών στοιχείων. •Η Δ.Ο.Υ., στην οποία υποβάλλεται η αίτηση, την καταχωρεί και αποστέλλει άμεσα αντίγραφα αυτής με FAX στις συναρμόδιες Δ.Ο.Υ., προκειμένου με οίκοθεν διαδικασία να διαπιστώσει την ακρίβεια των δηλωθέντων στοιχείων καθώς και το ποσό του επιμεριστικά αναλογούντα φόρου κληρονομιών, δωρεών και γονικών παροχών και να παραδώσει το πιστοποιητικό, μετά την εξόφληση του φόρου, στο φορολογούμενο ή στο συμβολαιογράφο. Επισυνάπτεται υπόδειγμα αίτησης – πιστοποιητικού άρθρ. 105 Νόμ. 2961/2001. 